Angka Thai
Angka Thai () ialah sistem angka tradisional yang digunakan di Thailand, di samping Angka Arab yang lebih banyak digunakan. Angka Thai mengikut sistem angka Hindu-Arab yang digunakan dengan meluas di seluruh dunia. Dalam Bahasa Thai, angka sering didahului oleh kata nama yang diubah suai dan mendahului kata hitung, walaupun terdapat juga variasi dalam bentuk yang lain.
Sifar dalam Bahasa Thai ialah "sun", yang berasal dari perkataan Sanskrit śūnya (kosong). Nama Thai bagi digit dari “dua” hingga “sembilan” adalah menyamai sebutan dalam bahasa Kantonis yang dituturkan di selatan China, yang dianggap tempat asal bangsa Tai. Ia juga hampir menyamai sebutan dalam kelompok bahasa Min Nan (Bahasa Teochew/Bahasa Hokkien), mungkin kerana kerana kebanyakan orang Cina Thai adalah dari suku Teocheow. Bagaimanapun, bentuk digit angka Thai adalah lebih menyerupai angka Khmer. Berikut adalah perbandingan antara sebutan ketiga-tiga bahasa; Thai, Kantonis dan Min Nan . Untuk sebutan Thai, Sistem Transkripsi Am Diraja Thai (RTGS) digunakan.
[lit. = sebutan literal]
Perkataan Sanskrit “lakh” menentukan nilai tempat bagi satu digit ("tam naeng khong thua lek", ตําแหน่งของตัวเลข), yang dinamakan untuk gandaan sepuluh: “sa” ialah "lakh nuay" (หลักหน่วย); “puluh” ialah "lakh sip" (หลักสิบ); “ratus” ialah "lakh roi" (หลักร้อย), dan seterusnya. Nombor satu selepas sebarang gandaan sepuluh akan disebut "et" (Kantonis: 一, yat; Minnan: 一, it). Nombor sepuluh ("sip") adalah sama sepertimana dalam bahasa Minnan 十 (sip, lit.). Nombor-nombor dari 20 hingga 29 akan bermula dengan "yi sip" (Kantonis: 二十, yisap; Minnan: 二十, lit. jisip). Nama-nama "lakh sip" untuk nombor dari 30 hingga 90, dan untuk "lakh" 100, 1000, 10,000, 100,000 dan sejuta, adalah hampir menyerupai angka Khmer.
Bagi nombor dari 21 hingga 29, bahagian yang menyatakan “20” iaitu "yi sip" (ยี่สิบ), kadang-kadang dipendekkan menjadi "yip" (ยีบ, ยิบ) sahaja.
Nombor “ratus” dibentuk dengan menggabungkan "roi" dengan nilai “puluh” dan “sa”. Contohnya, 232 ialah "song roi sam sip song". Perkataan "roi", "phan", "muen", dan "saen" wajib dimulai dengan angka (tidak wajib untuk "nueng"), maka 210 disebut "song roi sip" dan 100 boleh disebut samada "roi" sahaja ataupun "nueng roi". "Nueng" takkan pernah mendahului "sip", jadi sebutan "song roi nueng sip" untuk 210 adalah tidak tepat. Penutur ibunda Thai kadang-kadang menggunakan "roi nueng" (atau "phan nueng", etc.) dengan ton yang berlainan untuk "nueng" bagi membezakan 100 dengan 101. Bagaimanapun, penggunaan ton berlainan ini tidak dibuat, dan menyebabkan kekeliruan. Bagi mengatasi masalah ini, nombor 101 (atau 1001, 10001, etc), akan disebut "roi et" (or "phan et", "muen et", etc.)
Nombor melebihi sejuta akan dibentuk dengan menggabungkan "lan" (sejuta) dengan satu pendarab. Sebagai contoh, 100,000,000 ialah "sip lan" (10x1,000,000), dan satu trillion ialah "lan lan" (1,000,000x1,000,000).
Titik perpuluhan dalam angka Thai disebut "chut" (จุด ). Sebagai contoh, 1.01 disebut "nueng chut sun nueng" (หนึ่งจุดศูนย์หนึ่ง). Nombor pecahan dibentuk dengan meletakkan "nai" (ใน, ) antara pengangka dan penyebut atau menggunakan "[set] x suan y" ([เศษ] x ส่วน y, x sebahagian dari keseluruhan y) untuk menyatakan dengan lebih jelas. Contohnya, ⅓ boleh disebut "nueng nai sam" (หนึ่งในสาม) atau "[set] nueng suan sam" ([เศษ]หนึ่งส่วนสาม).
Perkataan "khrueng" (ครึ่ง) digunakan untuk "separuh". Ia mendahului kata hitung jika digunakan secara tunggal, tetapi ia didahului kata hitung jika digunakan dengan nombor lain. Sebagai contoh, "kradat krueng phaen" (กระดาษครึ่งแผ่น) bermaksud "separuh helaian kertas", tetapi "kradat nueng phaen krueng" (กระดาษหนึ่งแผ่นครึ่ง) bermaksud "sehelai dan separuh helaian kertas".
Nombor negative dibentuk dengan meletakkan "lop" (ลบ, tolak) di hadapan sesuatu nombor. Contohnya, −11 ialah "lop sip et" (ลบสิบเอ็ด).
Nombor ordinal dibentuk dengan meletakkan "thi" (ที่ , place) di hadapan nombor.
= Pranala luar ==